Алис ин Чейнс
„Алис ин Чейнс“ () е американска рок група, популярна през 1990-те години.

Техният уникален стил, смесващ мрачни хармонични мелодии с режещи китарни рифове, ги прави еднакво добре приети, както в алтернативната гръндж сцена, така и в метъл средите.

Групата е създадена в Сиатъл през 1987 г. и става част от сиатълската гръндж вълна в края на 80-те и началото на 90-те. Постига широка популярност с албума си Dirt от 1992, което им печели комерсиална слава, нетипична за повечето базирани в Сиатъл алтернативни банди.

История 
Alice in Chains е една от най-успешните гръндж групи наред с Нирвана, Саундгардън и Пърл Джем. Групата е създадена през 1987 г. от Лейн Стейли (Layne Staley) – вокал, Джери Кантрел – китара, Майк Стар на бас и Шон Кини – ударни. Първият запис, който издават е ЕР-то „We Die Young“ след като са сключили договор с компания. Издаденият след това албум „FaceLift“ и сингълът „Man In The Box“ носят на групата голям успех и я поставят на международна сцена. Следващите години са успешни за групата. След издаването на албумите „Dirt“ (1992), „Jar Of Flies“ (1994), „Alice In Chains“ (1995). Концертите на групата са агресивни изпълнения, а подгряваща група е „Puddle of Mudd“. Често Лейн Стейли е на ръба на гласовите и физическите си способности. При счупването на крак, той отказва да спре турне и дори пее в инвалидна количка. През 1996 и 1999 са издадени „Unplugged“ и „Music Bank“. Следва „Greatest Hits“ през 2001 г. 2002 г. е последна за „Alice In Chains“ с Лейн Стейли след смъртта му на 5 април от свръх доза спийдбол. Вокалът на групата е бил в депресия след смъртта на приятелката си. Месец април се превръща във фаталния месец за грънджа след като вокала на „Нирвана“ Кърт Кобейн се самоубива през април 1994 г.

Състав

Дискография

Използвана литература

Източници

Външни препратки 
 Официален сайт
  Alice in Chains в Encyclopaedia Metallum

Американски алтернативни групи
Американски гръндж групи
Американски метъл групи
Музикални групи в Сиатъл